**tāLikumprojekta "Grozījumi Latvijas Sodu izpildes kodeksā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Latvijas Sodu izpildes kodeksā" (turpmāk - projekts) paredz nosacītas pirmstermiņa atbrīvošanas no soda izciešanas ar elektroniskās uzraudzības noteikšanu piemērošanas paplašināšanu, likvidējot slēgtā cietuma soda izciešanas režīma vidējo pakāpi. Tāpat projekts paredz iespēju uz mūžu notiesātajiem iespēju izciest sodu kopējā notiesāto plūsmā arī daļēji slēgtajā cietumā; pilnveidot nosacīti pirms termiņa atbrīvoto, ar probācijas uzraudzību notiesāto un nosacīti notiesāto uzraudzību un piespiedu darba izpildes kārtību. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | 1. Valsts kontroles Otrā revīzijas departamenta revīzijas Nr. 2.4.1-31/2015 2016.gada 29.aprīļa ziņojumā "Par Tieslietu ministrijas 2015.gada pārskata sagatavošanas pareizību" norādītais ieteikums – Tieslietu ministrijai sadarbībā ar Valsts probācijas dienestu (turpmāk - Dienests) izvērtēt, vai elektroniskās uzraudzības piemērošana ir iespējama citām personu grupām, kurām tiek piemērota ar brīvības atņemšanu saistīta kriminālsoda izpilde, kā arī veikt attiecīgus pasākumus.  2. Tieslietu ministrijas iniciatīva. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2013.gada 3.jūnijā Dienests Norvēģijas finanšu instrumenta programmas LV08 "Latvijas korekcijas dienestu un Valsts policijas īslaicīgās aizturēšanas vietu reforma" ietvaros uzsāka īstenot projektu Nr.LV08/1 "Alternatīvu brīvības atņemšanai sekmēšana (ieskaitot iespējamo pilotprojektu elektroniskajai uzraudzībai)" (turpmāk – Projekts Nr.LV08/1).  Viens no Projekta Nr.LV08/1 uzdevumiem bija ieviest elektroniskās uzraudzības sistēmu, kas dotu iespēju ieslodzītajiem, kuri atbilst likumdošanas prasībām un piekrīt elektroniskās uzraudzības piemērošanai, izciest sodu brīvībā.  Lai nodrošinātu elektroniskās uzraudzības ieviešanu, tika pieņemti vairāki likumi – 2014.gada 2.oktobra likumi "Grozījumi Latvijas Sodu izpildes kodeksā" un "Grozījumi Valsts probācijas dienesta likumā", kā arī 2014.gada 16.oktobra likumi "Grozījumi Krimināllikumā" un "Grozījumi Kriminālprocesa likumā". Minētie likumi stājas spēkā 2015.gada 1.februārī. Tomēr Dienestam, organizējot elektroniskās uzraudzības ieviešanai nepieciešamās tehnoloģijas iepirkumu, radās problēmsituācijas, un regulējuma par nosacītu pirmstermiņa atbrīvošanu no soda izciešanas ar elektroniskās uzraudzības noteikšanu piemērošana tika atlikta un uzsākta no 2015.gada 1.jūlija.  Šobrīd elektroniskā uzraudzība var tikt piemērota tikai personām, kas izcieš brīvības atņemšanas sodu un kas ir izcietušas noteiktu soda daļu. Proti, atbilstoši Krimināllikuma (turpmāk - KL) 61.pantā noteiktajam notiesāto var atbrīvot no soda izciešanas nosacīti pirms termiņa, piemērojot elektronisko uzraudzību, ja notiesātais ir izcietis KL 61.panta 3.1daļā noteikto soda daļu, notiesātais piekrīt elektroniskai uzraudzībai, elektroniskās uzraudzības īstenošana ir iespējama notiesātā dzīvesvietā un elektroniskās uzraudzības piemērošana veicinās notiesātā iekļaušanos sabiedrībā.  Elektroniskā uzraudzība Latvijā tika uzsākta kā pilotprojekts un jau tā ieviešanas sākuma stadijā tika nolemts pēc pilotprojekta beigām izvērtēt tā rezultātus, novērst nepilnības un izskatīt iespēju pakāpeniski paplašināt elektroniskās uzraudzības pielietojumu.  Laika posmā no 2015.gada 1.jūlija līdz 2019.gada 8.jūlijam kopējais elektroniskās uzraudzības klientu skaits bija 260.  Ņemot vērā, ka Dienests ik mēnesi maksā par 100 elektroniskās uzraudzības ierīču komplektiem (bāzes stacijas un aproces), lai gan faktiski tiek lietots mazāks elektroniskās uzraudzības ierīču komplektu skaits (2015.gada novembrī – 27, decembrī – 26, 2016.gada janvārī – 27, februārī – 24 komplekti), Valsts kontrole revīzijas Nr.2.4.1-31/2015 2016.gada 29.aprīļa ziņojumā "Par Tieslietu ministrijas 2015.gada pārskata sagatavošanas pareizību" ir norādījusi uz iespējamo risku nelietderīgam valsts budžeta līdzekļu izlietojumam, ja Projekta Nr.LV08/1 ietvaros noslēgtā līguma darbības termiņā netiks sasniegts apmaksai garantētais elektroniskās uzraudzības iekārtu komplektu skaits.  Tika izvērtēta iespēja paplašināto to personu loku, kurām var tikt piemērota elektroniskā uzraudzība un, ņemot vērā minēto, tika izstrādāts projekts, kas paredz elektroniskās uzraudzības piemērošanas paplašināšanu, likvidējot slēgtā cietuma soda izciešanas režīma vidējo pakāpi, tādējādi paātrinot slēgtajā cietumā esošo notiesāto nonākšanu soda izciešanas režīma augstākajā pakāpē, kurā, nonākot un izpildoties citiem Kodeksā un KL noteiktajiem kritērijiem, notiesātais iegūst tiesības pretendēt uz nosacītu pirmstermiņa atbrīvošanu no soda izciešanas, tai skaitā ar elektroniskās uzraudzības noteikšanu.  Papildus minētajam projektā ir ietverti arī citi grozījumi, kas vērsti uz brīvības atņemšanas soda izpildes efektivizēšanu un soda mērķa sasniegšanu.  1. Projekta 1.pants paredz aizstāt visā Kodeksā vārdus "Valsts probācijas dienesta teritoriālā struktūrvienība" ar vārdiem "Valsts probācijas dienesta teritoriālās struktūrvienības nodaļa". Šis grozījums ir nepieciešams tāpēc, ka Dienestam ar 2019. gada 1.janvāri ir mainījusies iekšējā struktūra un pašreizējais regulējums var maldināt notiesātās personas par to Dienesta struktūrvienību, kurā personai jāierodas pieteikties soda izpildei. No 2019. gada 1. janvāra Dienestā ir izveidotas sešas reģionālās teritoriālās struktūrvienības, savukārt darbu ar notiesātajām personām veic reģionālo teritoriālo struktūrvienību nodaļas.  2. Projekta 4., 5., 6., 7., 8., 9., 10., 11., 12.,13 un 32.pantā ietverti grozījumi, kas paredz slēgtā cietuma reformu, likvidējot slēgtā cietuma soda izciešanas režīma vidējo pakāpi, tādējādi pārejot uz divām soda izciešanas režīma pakāpēm slēgtā cietuma ietvaros. Tādējādi notiesātie ātrāk nonāks tajā soda izciešanas režīma pakāpē, no kuras atbilstoši Kodeksā noteiktajam notiesātie var pretendēt uz nosacītu pirmstermiņa atbrīvošanu, tai skaitā ar elektroniskās uzraudzības noteikšanu. Šobrīd praksē nereti rodas situācijas, kad notiesātie slēgtajā cietumā KL noteikto brīvības atņemšanas soda daļu, lai pretendētu uz nosacītu pirmstermiņa atbrīvošanu, izcieš ātrāk, nekā nonāk soda izciešanas režīma augstākajā pakāpē, no kuras atbilstoši soda progresīvās izpildes principam ir iespējams pretendēt uz nosacītu pirmstermiņa atbrīvošanu. Izslēdzot slēgtā cietuma soda izciešanas režīma vidējo pakāpi, palielināsies to notiesāto skaits, kas nonāks slēgtā cietuma soda izciešanas režīma augstākajā pakāpē – pakāpē, no kuras ir iespējams pretendēt uz nosacītu pirmstermiņa atbrīvošanu no soda izciešanas, tai skaitā ar elektroniskās uzraudzības noteikšanu.  Atbilstoši Pārvaldes sniegtajai informācijai 2018.gada 26.novembrī slēgtā cietuma soda izciešanas režīma vidējā pakāpē sodu izcieta 502notiesātie.  Projekts paredz, ka notiesātie slēgtajā cietumā sodu izcietīs divās soda izciešanas režīma pakāpēs: zemākajā un augstākajā. Katrā no soda izciešanas režīma pakāpēm notiesātajam būs jāizcieš viena ceturtdaļa no piespriestā soda. Šobrīd no Kodeksa 50.4panta ceturtās daļas izriet, ka notiesātie slēgtajā cietumā sodu izcieš trīs soda izciešanas režīma pakāpēs: zemākajā, vidējā un augstākajā. Šobrīd no minētā Kodeksa panta izriet, ka notiesātajam soda izciešanas režīma zemākajā un vidējā pakāpē ir jāizcieš viena ceturtdaļa no piespriestā soda. Tā kā projekts paredz likvidēt slēgtā cietuma soda izciešanas režīma vidējo pakāpi, lai nodrošinātu soda progresīvās izpildes principa ievērošanu un nodrošinātu notiesātā pakāpenisku pāreju no vienu soda izciešanas režīma pakāpi uz citu, projekts paredz noteikt, ka notiesātajam gan zemākajā, gan augstākajā soda izciešanas režīma pakāpē būs jāizcieš viena ceturtdaļa no piespriestā soda. Vienlaikus, lai nepasliktinātu to notiesāto, kas projekta stāšanās brīdī jau atradīsies slēgtā cietuma soda izciešanas režīma augstākajā pakāpē, stāvokli, projekts paredz Kodeksu papildināt ar šādiem pārejas noteikumiem:  1) izvērtēšanas komisija triju mēnešu laikā pēc grozījumu spēkā stāšanās notiesāto, kas sodu izcieš slēgtā cietuma soda izciešanas režīma vidējā pakāpē, pārcels uz slēgtā cietuma soda izciešanas režīma augstāko pakāpi  2) prasība slēgtā cietuma soda izciešanas režīma augstākajā pakāpē izciest vienu ceturtdaļu no piespriestā soda neattiecas uz notiesātajiem, kas projekta spēkā stāšanās dienā jau atradīsies slēgtā cietuma soda izciešanas režīma augstākajā pakāpē;  3) izciešamajā soda daļā (viena ceturtdaļa no piespriestā soda), kas atbilstoši Kodeksa 50.4panta ceturtajā daļā noteiktajam notiesātajam būs jāizcieš slēgtā cietuma soda izciešanas režīma augstākajā pakāpē, notiesātajam, kas no slēgtā cietuma soda izciešanas režīma vidējā pakāpes tiks pārcelts uz slēgtā cietuma soda izciešanas režīma augstāko pakāpi, ieskaitīs laiku, kuru notiesātais jau būs izcietis slēgtā cietuma soda izciešanas režīma vidējā pakāpē līdz grozījumu spēkā stāšanās dienai.  Tāpat projekts paredz grozījumus attiecībā uz kārtību, kādā sodu izcieš uz mūžu notiesātie. Lai atvieglotu Kodeksā ietvertā regulējuma uztveramību, kā arī ņemot vērā atšķirīgo soda izciešanas kārtību, projekts paredz izslēgt no Kodeksa 50.4panta regulējumu, kas attiecas uz mūžu notiesātajiem, un ietvert to atsevišķā 50.8pantā, nosakot, ka:  1) uz mūžu notiesātie, izņemot sievietes, soda izciešanu uzsāk atsevišķajā nodaļā. Atsevišķajā nodaļā uz mūžu notiesātie sodu izcietīs divās soda izciešanas režīma pakāpes – zemākajā un augstākajā.  2) atsevišķajā nodaļā:  2.1 atsevišķās nodaļas soda izciešanas režīma zemākajā pakāpē uz mūžu notiesātajam būs jāizcieš ne mazāk kā septiņi gadi. Ja uz mūžu notiesātais apcietinājumā un brīvības atņemšanas iestādē vietā izcietis vismaz septiņus gadus no piespriestā soda un atbilst Kodeksa 50.3panta ceturtajā daļā minētajiem nosacījumiem, viņu var pārvietot no atsevišķās nodaļas soda izciešanas režīma zemākās pakāpes uz atsevišķās nodaļas soda izciešanas režīma augstāko pakāpi;  2.2. no atsevišķās nodaļas soda izciešanas režīma augstākās pakāpes uz mūžu notiesāto var pārcelt uz slēgtā cietuma soda izciešanas režīma augstāko pakāpi, ja uz mūžu notiesātais atsevišķās nodaļas soda izciešanas režīma augstākajā pakāpē ir izcietis vismaz 3 gadus no piespriestā soda, vai atbrīvot no soda izciešanas nosacīti pirms termiņa likumā noteiktajā kārtībā. Izlemjot jautājumu par uz mūžu notiesātā pārcelšanu soda izciešanai uz kopējo plūsmu slēgtajā cietumā, tiks izvērtēts, vai tas veicinās notiesātā resocializāciju un vai uz mūžu notiesātais atsevišķās nodaļas soda izciešanas režīma augstākajā pakāpē būs izcietis 3 gadus.  3) projekts paredz paplašināt uz mūžu notiesāto iespējas tikt pārvietotiem turpmākai soda izciešanai uz notiesāto kopējo plūsmu. Proti, papildus šobrīd Kodeksa 50.8panta otrajā daļā paredzētajai iespējai uz mūžu notiesāto no atsevišķās nodaļas soda izciešanas režīma augstākās pakāpes pārvietot uz notiesāto kopējās plūsmas slēgtā cietuma soda izciešanas režīma augstāko pakāpi, projekts paredz noteikt, ka notiesāto no kopējās plūsmas slēgtā cietuma soda izciešanas režīma augstākās pakāpes, izciešot tajā vismaz 7 gadus un atbilstot kodeksa 50.3panta ceturtajā daļā minētajiem nosacījumiem, uz mūžu notiesāto varēs pārvietot uz daļēji slēgtā cietuma soda izciešanas režīma augstāko pakāpi vai atbrīvot no soda izciešanas nosacīti pirms termiņa likumā noteiktajā kārtībā;  4) projekts paredz noteikt, ka uz mūžu notiesātā, kas pārvietots soda izciešanai uz notiesāto kopējo plūsmu - slēgto vai daļēji slēgto cietumu, soda izpilde notiks atbilstoši Kodeksā noteiktajam par soda izpildi attiecīgajā cietumā, izņemot Kodeksā uz mūžu notiesātajiem noteiktos izņēmumus. Proti, uz mūžu notiesātajiem, kas pārvietoti uz kopējo plūsmu neattieksies Kodeksa 49.2pantā paredzētās tiesības lūgt atļauju īslaicīgi atstāt brīvības atņemšanas iestādes teritoriju uz 5 diennaktīm sakarā ar tuva radinieka nāvi vai smagu slimību, kas apdraud slimā dzīvību, Kodeksa 68. panta pirmās daļas 7.punktā minētais pamudinājums (ar brīvības atņemšanas iestādes priekšnieka atļauju īslaicīgi atstāt brīvības atņemšanas iestādes teritoriju līdz 3 diennaktīm gadā), kā arī Kodeksa 78.4pantā paredzētās tiesības lūgt atļauju īslaicīgi atstāt brīvības atņemšanas iestādes teritoriju uz laiku no 1 stundas līdz 3 diennaktīm, lai saņemtu veselības aprūpes pakalpojumus par personiskajiem līdzekļiem veselības aprūpes iestādēs ārpus brīvības atņemšanas iestādes. Vienlaikus tas neierobežos uz mūžu notiesātajiem iespējas saņemt veselības aprūpes pakalpojumus ārpus brīvības atņemšanas iestādes par saviem personiskajiem līdzekļiem Ministru kabineta 2015.gada 2.jūnija noteikumos Nr.276 "Apcietināto un notiesāto veselības aprūpes īstenošanas kārtība" noteiktajā kārtībā, proti, nevis dodoties pašam, bet ar pārvešanu un apsardzi ārstniecības iestādē, kurā paredzēts nodrošināt veselības aprūpes pakalpojumu. Tāpat uz mūžu notiesāto no daļēji slēgtā cietuma soda izciešanas režīma augstākās pakāpes nevarēs pārvietot tālākai soda izciešanai uz atklāto cietumu.  3. Projekts paredz papildināt Kodeksu ar jaunu septīto "C" nodaļu "Uz mūžu notiesāto izvērtēšanas komisija", nosakot uz mūžu notiesāto izvērtēšanas komisijas (turpmāk - komisija) izveidošanas kārtību, kompetenci un lēmumu pieņemšanas kārtību. Šobrīd komisijas, kas izlemj jautājumu par nepieciešamību uz mūžu notiesātajam viņa pārvietošanas laikā brīvības atņemšanas iestādes teritorijā piemērot roku dzelžus un par uz mūžu notiesātā pārcelšanu uz telpām, kurās slēgtajā cietumā sodu izcieš notiesātie, kas nav notiesāti uz visu mūžu, kompetence ir noteikta Kodeksa 50.8pantā.  Projekts paredz:  1) mainīt minēto komisiju nosaukumu – uz mūžu notiesāto izvērtēšanas komisija;  2) paplašināt komisijas kompetenci, nosakot, ka tās izskatīs arī jautājumu par īslaicīgu fiziskās norobežošanas piemērošanu uz mūžu notiesātajam amatpersonu vai citu personu profesionālo pienākumu pildīšanas laikā (turpmāk – fiziskā norobežošana). Projekts paredz noteikt, ka uz mūžu notiesātajam komisija varēs noteikt fiziskas norobežošanas piemērošanu uz laiku līdz 3 mēnešiem, lai novērstu brīvības atņemšanas iestādes darbinieku, citu ieslodzīto vai citu personu apdraudējumu. Fiziska norobežošana ir ārkārtējs līdzeklis, kas tiks piemērots tikai izņēmuma gadījumos, kad brīvības atņemšanas iestādes darbinieku, citu ieslodzīto vai citu personu drošību nebūs iespējams nodrošināt citādākā veidā. Savukārt termiņš 3 mēneši ir noteikts, jo tas ir optimāls laiks, kura laikā var izdarīt secinājumus par noturīgām izmaiņām notiesātā uzvedībā. Ja pēc 3 mēnešiem tiek secināts, ka uz mūžu notiesātajam ir nepieciešams piemērot fizisku norobežošanu, jautājums par tās piemērošanas nepieciešamību ir jāskata no jauna Kodeksa 50.25pantā noteiktajā kārtībā. Izlemjot jautājumu par fiziskas norobežošanas piemērošanu, tiks ņemti vērā vairāki kritēriji: uz mūžu notiesātā iepriekš veiktie uzbrukumi, to mēģinājumi vai izteiktie draudi brīvības atņemšanas iestādes darbiniekiem vai citām personām; uz mūžu akūtais notiesātā psihiskais stāvoklis; noziedzības novēršanas kritēriji; nosliece uz bēgšanu; pieļautie soda izciešanas režīma prasību pārkāpumi, kas saistīti ar vardarbību vai vardarbības piedraudējumu.  Kārtība, kādā komisija izskata jautājumu par speciālā līdzekļa – roku dzelžu –piemērošanu uz mūžu notiesātajiem atsevišķajā nodaļā, netiek mainīta.  Komisijas sastāvs, izveidošanas un tās lēmumu apstrīdēšanas kārtība netiek grozīta.  Vienlaikus, lai Kodeksā skaidri nodalītu komisijas un brīvības atņemšanas izvērtēšanas komisijas (turpmāk – izvērtēšanas komisija) kompetenci, izlemjot jautājumus par uz mūžu notiesāto virzību soda progresīvās izpildes sistēmā, projekts paredz noteikt, ka:  1) komisija izskata jautājumu par uz mūžu notiesātā pārcelšanu no atsevišķās nodaļas soda izciešanas režīma augstākās pakāpes uz kopējo plūsmu, proti, slēgtā cietuma soda izciešanas režīma augstāko pakāpi un par pārcelšanu atpakaļ no kopējās plūsmas, proti, no slēgtā cietuma soda izciešanas režīma zemākās pakāpes uz atsevišķās nodaļas soda izciešanas režīma zemāko pakāpi;  2) izvērtēšanas komisija izskatīs visus pārējos lēmumus par uz mūžu notiesātā virzību soda progresīvās izpildes sistēmā (soda izciešanas režīma mīkstināšanu un pastiprināšanu), tai skaitā atsevišķās nodaļas ietvaros, proti:  2.1. par soda izciešanas režīma mīkstināšanu: par uz mūžu notiesātā pārvietošanu no atsevišķās nodaļas soda izciešanas režīma zemākās pakāpes uz atsevišķās nodaļas soda izciešanas režīma augstāko pakāpi un par uz mūžu notiesātā pārvietošanu no slēgtā cietuma soda izciešanas režīma augstākās pakāpes uz daļēji slēgtā cietuma soda izciešanas režīma augstāko pakāpi;  2.2. par soda izciešanas režīma pastiprināšanu: par uz mūžu notiesātā pārvietošanu no atsevišķās nodaļas soda izciešanas režīma augstākās pakāpes uz atsevišķās nodaļas soda izciešanas režīma zemāko pakāpi; par uz mūžu notiesātā pārvietošanu no daļēji slēgtā cietuma soda izciešanas režīma augstākās pakāpes uz daļēji slēgtā cietuma soda izciešanas režīma zemāko pakāpi; par uz mūžu notiesātā pārvietošanu no daļēji slēgtā cietuma soda izciešanas režīma zemākās pakāpes uz slēgtā cietuma soda izciešanas režīma zemāko pakāpi.  Minētais regulējums, kas paplašina uz mūžu notiesātā iespējas izciest sodu kopējā plūsmā, tādējādi veicinot uz mūžu notiesāto resocializāciju, atbilst Eiropas Padomes Ministru komitejas 2003.gada 9.oktobra Ieteikumā Rec(2003)23 dalībvalstīm par cietuma administrācijas izturēšanos pret uz mūžu ieslodzītajiem un ilgtermiņa ieslodzītajiem norādītajam. Ieteikums Rec(2003)23 tiek attiecināts gan uz tām personām, kas izcieš mūža ieslodzījumu, gan arī uz tām personām, kas izcieš ilgstošu brīvības atņemšanas sodu – no pieciem un vairāk gadiem.  Atbilstoši Ieteikuma Rec(2003)23 2.punktā noteiktajam ieslodzījums uz mūžu notiesātajām personām un citiem ilgtermiņa ieslodzītajiem ir jāorganizē, lai:  1) nodrošinātu to, ka cietumi ir droši gan ieslodzītajiem, gan tā personālam un apmeklētājiem,  2) novērstu mūža un ilgtermiņa ieslodzījuma negatīvo ietekmi,  3) paplašinātu un uzlabotu ieslodzīto iespējas pēc atbrīvošanas reintegrēties sabiedrībā un turpināt dzīvi, ievērojot likumus.  Ieteikuma Rec(2003)23 viens no vispārīgajiem principiem noteic (7.punkts), ka vērība jāpievērš tam, lai, pamatojoties tikai uz soda veidu, netiktu turēti šķirti uz mūžu ieslodzītie un ilgtermiņa ieslodzītie (nenošķiršanas princips). Līdz ar to projekts tuvinās Kodeksā ietvertā regulējuma atbilstību minētajā ieteikumā ietvertajām rekomendācijām attiecībā uz mūžu notiesātajiem. Pirmie grozījumi Kodeksā, kas paredzēja iespēju uz mūžu notiesāto pārvietot turpmākai soda izciešanai kopā ar pārējiem notiesātajiem, stājās spēkā 2015.gada 14.jūlijā, Kodeksa 50.8pantā nosakot, ka uz visu mūžu notiesāto, kas sodu izcieš soda izciešanas režīma vidējā pakāpē un augstākajā pakāpē blokā ar pastiprinātu uzraudzību, var pārcelt soda izciešanai uz telpām, kurās slēgtā cietuma soda izciešanas režīma vidējā pakāpē vai attiecīgi augstākajā pakāpē sodu izcieš notiesātie, kuri nav notiesāti uz visu mūžu, ja tas veicinās notiesātā resocializāciju.  Līdz ar to projekts paredz vēl paplašināt minētās iespējas, paredzot iespēju uz mūžu notiesāto, kas sodu izcieš kopējā plūsmā slēgtā cietuma soda izciešanas režīma augstākajā pakāpē, pārvietot turpmākai soda izciešanai uz daļēji slēgtā cietuma soda izciešanas režīma augstāko pakāpi. Tādējādi tiks veicināta uz mūžu notiesātā resocializācija un atvieglota uz mūžu notiesātā reintegrācija sabiedrībā pēc iespējamās nosacītas pirmtermiņa atbrīvošanas no soda izciešanas, izciešot daļu soda vieglākā soda izciešanas režīmā – daļēji slēgtā cietuma soda izciešanas režīma augstākajā pakāpē.  Projekts neietekmē uz mūžu notiesātā tiesības uz nosacītu pirmstermiņa atbrīvošanu no soda izciešanas. Proti, nosacīta pirmstermiņa atbrīvošana no soda izciešanas ir iespējama, ja uz mūžu notiesātais izcieš sodu atsevišķās nodaļas soda izciešanas režīma augstākajā pakāpē, slēgtā cietuma un daļēji slēgtā cietuma soda izciešanas režīma augstākajā pakāpē.  Lai veicinātu uz mūžu notiesāto resocializāciju, projekts paredz paplašināt iespējas uz mūžu notiesātos iesaistīt kopīgos resocializācijas pasākumos ar citiem notiesātajiem. Proti, projekts paredz Kodeksa 61.7panta pirmo daļu izteikt jaunā redakcijā, nosakot, ka, izvērtējot drošības apsvērumus, uz mūžu notiesātajiem, kas izcieš sodu atsevišķajā nodaļā, var organizēt kopīgus resocializācijas pasākumus kopā ar citiem notiesātajiem, ja tas veicinās uz mūžu notiesātā resocializāciju. Šobrīd minētā norma noteic, ka notiesātajiem ar brīvības atņemšanu uz visu mūžu (mūža ieslodzījums) var organizēt kopīgus resocializācijas pasākumus vienas soda izciešanas režīma pakāpes ietvaros vai, izvērtējot drošības apsvērumus, — kopā ar personām, kuras notiesātas ar brīvības atņemšanu uz visu mūžu (mūža ieslodzījums) un sodu izcieš citās soda izciešanas režīma pakāpēs, vai personām, kuras nav notiesātas ar brīvības atņemšanu uz visu mūžu (mūža ieslodzījums), ja tas veicinās notiesātā resocializāciju.  Lai nodrošinātu pāreju uz divām soda izciešanas režīma pakāpēm arī atsevišķajā nodaļā, projekts paredz Kodeksu papildināt ar pārejas noteikumu, nosakot, ka brīvības atņemšanas iestādes izvērtēšanas komisija triju mēnešu laikā pēc šo grozījumu spēkā stāšanās pārceļ uz mūžu notiesāto, kas izcieš sodu atsevišķās nodaļas soda izciešanas režīma vidējā pakāpē, uz atsevišķās nodaļas soda izciešanas režīma augstāko pakāpi.  Šobrīd Kodekss neparedz minimālo termiņu, kas uz mūžu notiesātajam ir jāizcieš atsevišķās nodaļas soda izciešanas režīma augstākajā pakāpē, lai pretendētu uz pārvietošanu uz kopējo plūsmu. Līdz ar to, lai nepasliktinātu to uz mūžu notiesāto stāvokli, kas jau izcieš sodu atsevišķās nodaļas soda izciešanas režīma augstākajā pakāpē, projekts paredz Kodeksu papildināt ar pārejas noteikumu nosakot, ka Kodeksa 50.8panta trešajā daļā noteiktā prasība atsevišķās nodaļas soda izciešanas režīma augstākajā pakāpē izciest vismaz 3 gadus no piespriestā soda, lai pretendētu uz pārvietošanu uz kopējo plūsmu – slēgtā cietuma soda izciešanas režīma augstāko pakāpi, neattiecas uz tiem uz mūžu notiesātajiem, kas šo grozījumu spēkā stāšanās dienā sodu jau izcieš atsevišķās nodaļas soda izciešanas režīma augstākajā pakāpē.  Šobrīd atbilstoši Kodeksa 50.8panta otrajā daļā noteiktajam, lai pretendētu uz pārvietošanu kopējo plūsmu uz mūžu notiesātajam atsevišķās nodaļas soda izciešanas režīma vidējā pakāpē ir jāizcieš vismaz viens gads. Taču, ņemot vērā, ka atsevišķajā nodaļā būs tikai divas soda izciešanas režīma pakāpes – zemākā un augstākā, likvidējot vidējo soda izciešanas režīma pakāpi, lai nodrošinātu uz mūžu notiesāto pakāpenisku virzību soda progresīvās izpildes sistēmā, projekts paredz noteikt, ka uz mūžu notiesātajam atsevišķās nodaļas soda izciešanas režīma augstākajā pakāpē būs jāizcieš vismaz 3 gadi, lai pretendētu uz pārvietošanu uz kopējo plūsmu – slēgtā cietuma soda izciešanas režīma augstāko pakāpi.  Tāpat projekts paredz Kodeksu papildināt ar pārejas noteikumu, kas attiecas uz tiem uz mūžu notiesātajiem, kas līdz šo grozījumi spēkā stāšanas brīdim sodu izcietīs atsevišķās nodaļas soda izciešanas režīma vidējā pakāpē. Proti, uz mūžu notiesātais, kas pēc šo grozījumu spēkā stāšanās tiks pārcelts no atsevišķās nodaļas soda izciešanas režīma vidējās pakāpes uz atsevišķās nodaļas soda izciešanas režīma augstāko pakāpi, varēs tikt pārcelts uz kopējo plūsmu – slēgtā cietuma soda izciešanas režīma augstāko pakāpi, tad, kad viņš atsevišķās nodaļas soda izciešanas režīma vidējā pakāpē un atsevišķās nodaļas soda izciešanas režīma augstākajā pakāpē kopā būs izcietis vismaz vienu gadu no piespriestā soda. Minētais pārejas noteikums ir nepieciešams, lai nodrošinātu pakāpenisku uz mūžu notiesāto virzību soda progresīvās izpildes sistēmā, vienlaikus nepasliktinot viņu stāvokli, jo šobrīd Kodekss neparedz termiņu, kas uz mūžu notiesātajam ir jāizcieš atsevišķās nodaļas soda izciešanas režīma augstākajā pakāpē. Šobrīd atbilstoši Kodeksa 50.8panta otrajā daļā noteiktajam, lai pretendētu uz pārvietošanu kopējo plūsmu uz mūžu notiesātajam atsevišķās nodaļas soda izciešanas režīma vidējā pakāpē ir jāizcieš vismaz viens gads.  Ņemot vērā, ka projekta spēkā stāšanās brīdī būs tādi uz mūžu notiesātie, kas jau izcietīs sodu kopējā plūsmā slēgtā cietuma soda izciešanas režīma augstākajā pakāpē, projekts paredz Kodeksa pārejas noteikumos noteikt, ka izciešamajā soda laikā, kas atbilstoši Kodeksa 50.8panta septītajā daļā noteiktajam uz mūžu notiesātajam jāizcieš slēgtā cietuma soda izciešanas režīma augstākajā pakāpē (7 gadi), ieskaita laiku, kuru uz mūžu notiesātais tajā būs jau izcietis līdz šo grozījumu spēkā stāšanās dienai.  Projekts paredz noteikt, ka tos uz mūžu notiesātos, kas līdz šo grozījumu spēkā stāšanās izcietīs sodu kopējā plūsmā slēgtā cietuma soda izciešanas režīma vidējā pakāpē, izvērtēšanas komisija, tāpat kā pārējos slēgtā cietuma soda izciešanas režīma vidējā pakāpē, pārcels uz slēgtā cietuma soda izciešanas režīma augstāko pakāpi.  **Tāpat projekts paredz šādus grozījumus:**  1) pamatojoties uz Pārvaldes priekšnieka 2017.gada 19.oktobra rīkojumu Nr.235 "Par pilotprojekta īstenošanu" ieslodzījuma vietās no 2017.gada 1.novembra līdz 2018.gada 31.oktobrim tika īstenots pilotprojekts, kura ietvaros papildus Kodeksā un Apcietinājumā turēšanas kārtības likumā (turpmāk - Likums) noteiktajām tiesībām tika nodrošināta videozvanu veikšana (izmantojot "Skype" programmatūru) vājdzirdīgajām un nedzirdīgajām ieslodzītajām personām, kuru diagnozi noteicis ārsts. Izvērtējot pilotprojekta ietvaros saņemto informāciju, tika secināts, ka pilotprojekts veicināja sociāli lietderīgu saikņu saglabāšanu un atjaunošanu vājdzirdīgām un nedzirdīgām ieslodzītajām personām. Ņemot vērā minēto, projekts paredz noteikt, ka papildus Kodeksā minētajām tiesībām vājdzirdīgajiem un nedzirdīgajiem notiesātajiem slēgtajā cietumā, daļēji slēgtajā cietumā un audzināšanas iestādē nepilngadīgajiem, ir tiesības divas reizes mēnesī izmantot videosaziņas iespēju uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes.  Atbilstoši grozījumi tiks izstrādāti arī Likumā, nosakot, ka arī vājdzirdīgajiem un nedzirdīgajiem apcietinātajiem, ir tiesības divas reizes mēnesī izmantot videosaziņas iespēju uz laiku līdz 30 minūtēm saziņai ar radiniekiem, laulāto un citām personām izmeklēšanas cietuma pārstāvja klātbūtnē.  2) lai nodrošinātu vienotu jēdzienu lietošanu, Kodeksa 49.panta sestajā daļā vārdu "advokātu" nepieciešams aizstāt ar vārdu "aizstāvi". Šobrīd Kodeksa 49.panta sestās daļas pirmais teikums noteic, ka, lai novērstu ieslodzījuma vietu vai sabiedrības drošības apdraudējumu, notiesātā telefonsarunas notiek brīvības atņemšanas iestādes pārstāvja klātbūtnē, izņemot telefonsarunas ar advokātu. Ņemot vērā, ka citos Kodeksa pantos tiek lietots jēdziens "aizstāvis", nepieciešams nodrošināt vienotu jēdzienu lietošanu. Turklāt atbilstoši Kriminālprocesa likuma 79.panta pirmajai daļai aizstāvis ir Latvijā praktizējošs advokāts, kas kriminālprocesā, noteiktā tā stadijā vai atsevišķā procesuālā darbībā īsteno tādas personas aizstāvēšanu, kurai ir tiesības uz aizstāvību.  3) projekts paredz redakcionālus grozījumus Kodeksa 45.panta vienpadsmitajā daļā, 50.4panta divpadsmitajā daļā, 68.panta pirmās daļas 9.punktā un desmitajā daļā, kā arī 70.panta pirmās daļas 4.2punktā, precizējot minētajās tiesību normās ietverto terminoloģiju attiecībā uz notiesāto tiesībām uz videozvaniem.  4) projekts paredz papildināt Kodeksa 119.5pantu ar 8.punktu, kas paredz pienākumu nosacīti pirms termiņa atbrīvotajam notiesātajam veikt alkohola koncentrācijas izelpotajā gaisā mērījumu. Šāds pienākums ir nepieciešams gadījumā, kad notiesātajam tiek pastiprināta elektroniskā uzraudzība, pielietojot tādu elektroniskās uzraudzības ierīci attālinātai alkoholu saturošu vielu iespējamas lietošanas kontrolei, kas mēra alkohola koncentrāciju izelpotajā gaisā.  5) projekts paredz izteikt Kodeksa 119.7, 138.6 un 155.1 panta 7.punktu jaunā redakcijā un papildināt to 11.punkta redakciju ar vārdiem "un pildīt speciālista norādījumus". Pašreizējais Kodeksa 119.7, 138.6 un 155.1panta 7.punkta regulējums paredz saskaņot ar Dienesta amatpersonu pārvietošanās maršrutu. Praksē konstatēts, ka šāds regulējums ir nepietiekams, jo nosacīti pirms termiņa atbrīvotām personām, ar probācijas uzraudzību notiesātām un nosacīti notiesātām personām pārvietošanās grafiks arī jāievēro. Turpmāk tiesiskas sekas minētajiem notiesātajiem iestāsies ne tikai par grafika nesaskaņošanu, bet arī par pārvietošanās grafika neievērošanu, tādejādi cietušās personas tiks papildus nodrošinātas pret atkārtotu viktimizāciju no notiesātā puses.  Pašreizējais Kodeksa 119.7, 138.6 un 155.1 panta 11.punkta regulējums paredz, ka šobrīd tiesiskas sekas notiesātajam var iestāties tikai par Dienesta amatpersonas noteiktā speciālista neapmeklēšanu. Prakse rāda, ka šāds regulējums ir nepietiekams. Lai risinātu notiesātās personas kriminogēnā rakstura problēmas, nepietiek tikai ar speciālista apmeklējumu. Notiesātajam ir jāpilda speciālista norādījumus, kas sekmētu recidīva mazināšanu. Turpmāk tiesiskas sekas iestāsies, ja notiesātais neapmeklēs noteikto speciālistu, kā arī tad, ja nosacīti pirms termiņa atbrīvotais, ar probācijas uzraudzību notiesātais un nosacīti notiesātais nepildīs speciālista norādījumus.  6) projekts paredz Kodeksa 119.9panta nosaukumu izteikt jaunā redakcijā un papildināt Kodeksa 119.9pantu ar otro un trešo daļu, kas paredz elektroniskās uzraudzības pastiprināšanas iespējas. Pašreizējais Kodeksa 119.9pants paredz iespējas Dienestam iniciēt elektroniskās uzraudzības atcelšanu notiesātā priekšzīmīgas uzvedības gadījumā. Atsevišķos gadījumos nepieciešama arī elektroniskās uzraudzības pastiprināšana. Proti, ne visos gadījumos pie elektroniskās uzraudzības nosacījumu pārkāpumiem ir samērīgi, kā arī ekonomiski lietderīgi ievietot notiesāto atpakaļ brīvības atņemšanas iestādē. Tāpēc lietderīgi ir paredzēt iespēju attālinātā veidā pastiprināt notiesātā kontroli noteiktu pienākumu pārkāpumu gadījumos. Individuālos gadījumos, pielietojot elektroniskās ierīces ar paplašinātām kontroles funkcijām, Dienestam ir iespēja attālinātā veidā nodrošināt notiesātā pienākumu kontroles intensitāti, vienlaikus neatrodoties notiesātam tiešā tuvumā vai tiešā saskarē. Tādejādi resocializācijas process tiek nodrošināts pakāpeniskāk, pielietojot mūsdienīgākas metodes un paredzot katra notiesātā individuālām vajadzībām piemērotāko kontroles mehānismu un elektronisko ierīci.  7) projekts paredz aizstāt Kodeksa divdesmit ceturtajā nodaļā vārdus "piespiedu darba izpildes institūcija" ar vārdiem "Valsts probācijas dienesta teritoriālās struktūrvienības nodaļa". Šis grozījums nepieciešams, lai Kodeksa divdesmit ceturtajā nodaļā tiktu lietota vienota terminoloģija.  8) projekts paredz papildināt Kodeksa 133.panta pirmo daļu. Grozījumi paredz, ka notiesātajam, kuram tiks piemērots kriminālsods – piespiedu darbs, būs pienākums pieteikties primāri Dienestā soda izciešanai atbilstoši savai deklarētajai dzīvesvietai, bet ņemot vērā to, ka ne visas notiesātās personas ir deklarējušas savu dzīves vietu atbilstoši Dzīvesvietas deklarēšanas likumam, projektā noteikts, ka personām, kuras nav deklarējušas savu dzīvesvietu, jāierodas tajā Dienesta reģiona teritoriālās struktūrvienības nodaļā, kuras darbības teritorijā atrodas viņa faktiskā dzīvesvieta.  9) projekts paredz izteikt Kodeksa 134.panta otro un trešo daļu jaunā redakcijā. Pašreizējais Kodeksa 134.panta otrās daļas 4.punkta regulējums paredz norīkojuma izsniegšanu pie darba devēja vai norīkojuma izsniegšanu konkrētā darba veikšanai. Praksē Dienesta amatpersona izsniedz norīkojumu pie darba devēja, savukārt norīkojums konkrēta darba veikšanai netiek izsniegts, bet veicamo darbu ierāda darba devējs, pie kura notiesātais nodarbināts. Ņemot vērā minēto, Kodeksa 134.panta otrās daļas 4.punktā tiek svītroti vārdi "vai konkrēta darba veikšanai". Veicot grozījumu Kodeksa 134.panta otrās daļas 8.punktā un minētā panta trešajā daļā, tiek izslēgta liekvārdība un precizēts normu saturs. Papildus tiek svītroti vārdi "rajona (pilsētas)", jo Kriminālprocesa likuma 650.pantā ir noteikta iesnieguma par piemērotā soda – piespiedu darba aizstāšanu ar īslaicīgu brīvības atņemšanu – piekritība. Ņemot vērā, ka piemērot piespiedu darbu var arī prokurors ar prokurora priekšrakstu par sodu, tad projekts paredz Kodeksa 134.panta otrās daļas 9.punktu papildināt ar pienākumu Dienestam nosūtīt arī prokuroram paziņojumu par prokurora priekšraksta par sodu izpildi.  10) projekts paredz izteikt Kodeksa 135.pantu jaunā redakcijā. Šobrīd Kodeksa 135.panta pirmā daļa paredz, ka notiesātajam, kuram ir piemērots piespiedu darbs, katru dienu ir jānostrādā noteikts stundu skaits, savukārt praksē piespiedu darba izpilde var nenotikt vai būt pat neiespējama katru dienu, līdz ar to tiek svītroti vārdi "katru dienu". Papildus panta daļa tiek precizēta ar vārdiem "saskaņā ar darba grafiku", lai uzsvērtu, ka noteiktais stundu skaits jānostrādā saskaņā ar notiesātajam saistošu un juridiskā spēkā esošu dokumentu – saskaņotu darba grafiku. Projekts paredz Kodeksa 135.pantu izteikt jaunā redakcijā, strukturējot pantu pēc būtības un loģikas, proti, vispirms nosakot notiesātā pienākumus, ierodoties Dienestā un piespiedu darba izpildes vietā. Papildus šobrīd Kodeksa 135.panta otrajā daļā noteiktais rada neviennozīmīgu Dienesta darbinieku izpratni par lēmuma pieņemšanas nepieciešamību, atļaut neveikt piespiedu darbu notiesātā slimības laikā vai uz laiku ne ilgāku par vienu mēnesi. Līdz ar to, projektā ietvertā jaunā Kodeksa 135.panta ceturtās daļas redakcija panāks vienotu izpratni par atļaujas izsniegšanas periodu.  11) projekts paredz papildināt Kodeksa 136.panta pirmo daļu ar vārdiem "saskaņā ar darba grafiku", lai uzsvērtu, ka noteiktais stundu skaits jānostrādā saskaņā ar notiesātajam saistošu un juridiskā spēkā esošu dokumentu – saskaņotu darba grafiku.  12) projekts paredz aizstāt Kodeksa 137.pantā vārdus "ar piespiedu darba izpildes institūciju” ar vārdiem "Valsts probācijas dienestu" atbilstoši vienotai terminoloģijai, ņemot vērā Dienesta strukturālās izmaiņas un struktūrvienību kompetenci. Projekts paredz arī veikt redakcionāli precizējošu grozījumu – aizstāt Kodeksa 137.panta otrajā daļā vārdu "vai" ar vārdu "un", jo Dienestam, nodrošinot piespiedu darba izpildi un kontroli, ir nepieciešams zināt gan notiesātā nostrādāto stundu skaitu, gan arī informāciju par izvairīšanos no soda izpildes.  13) Projekts paredz aizstāt Kodeksa 138.panta pirmajā daļā vārdus "piespiedu darba izpildes institūcija" ar vārdiem "Valsts probācijas dienesta amatpersona". Šis grozījums nepieciešams atbilstoši Kodeksa 138.pantā lietotajai terminoloģijai.  14) Projekts paredz izteikt Kodeksa 138.2panta ievaddaļu jaunā redakcijā. Kodeksa 138.2 pants paredz, ka notiesātajam, kuram piespriesta probācijas uzraudzība, jāierodas pieteikties soda izpildes uzsākšanai Dienesta struktūrvienībā atbilstoši deklarētai dzīves vietai. Līdzīgs regulējums attiecas uz nosacīti notiesātām personām Kodeksa 155.panta pirmās daļas 1.punktā. Ņemot vērā, ka ne visas notiesātās personas ir deklarējušas savu dzīves vietu atbilstoši Dzīvesvietas deklarēšanas likumam, projekts paredz noteikt, ka personām, kuras nav deklarējušas savu dzīvesvietu, jāierodas tajā Dienesta reģiona teritoriālās struktūrvienības nodaļā, kuras darbības teritorijā atrodas viņa faktiskā dzīvesvieta.  15) projekts paredz papildināt Kodeksa 138.7panta trešo daļu. Kodeksa 138.7panta trešā daļa paredz, ka papildsoda – probācijas uzraudzības – izpildes termiņš tiek apturēts ar dienu, kad tiesai nosūtīts iesniegums par probācijas uzraudzības aizstāšanu ar brīvības atņemšanu. Šī ir vienīgā norma, kas paredz papildsoda – probācijas uzraudzība – termiņa apturēšanu papildsoda izpildes laikā. Pilnveidojoties Latvijas sodu sistēmai, tika ieviesti kombinētie sodi, proti, likumā noteiktos gadījumos pamatsodu var piemērot kopā ar papildsodu, tai skaitā ar papildsodu – probācijas uzraudzība. Krimināllikums paredz, ka papildsods – probācijas uzraudzība piemērojams kopā ar brīvības atņemšanas sodu, naudas sodu vai piespiedu darbu. No Krimināllikuma 45.1panta ceturtās daļas izriet, ka papildsodu – probācijas uzraudzība – notiesātais izcieš laikā, kad viņš neatrodas brīvības atņemšanas vietā. Gadījumos, kad piespiedu darbs vai naudas sods piemērots kopā ar papildsodu – probācijas uzraudzība, dažkārt piespiedu darbs vai nenomaksātais naudas sods tiek aizstāts ar brīvības atņemšanu, pamatojoties uz Krimināllikuma 40.panta trešo daļu vai Krimināllikuma 41.panta sesto daļu. Dienestam, izpildot šo sodu kombināciju, nav normatīva pamatojuma apturēt papildsoda – probācijas uzraudzība termiņa tecējumu laikā, kad notiesātais izcieš brīvības atņemšanu, kas piemērota par ļaunprātīgu izvairīšanos no piespiedu darba vai noteiktā laikā nesamaksāto naudas sodu. Projekts paredz izteikt Kodeksa 138.7panta trešo daļu jaunā redakcijā, nosakot, ka probācijas uzraudzības termiņš tiek apturēts ar dienu, kad uzsākta brīvības atņemšanas soda izpilde, kas piemērota par ļaunprātīgu izvairīšanos no piespiedu darba vai noteiktā laikā nesamaksāta naudas soda. Probācijas uzraudzības termiņa skaitīšanu turpinās nākamajā dienā pēc notiesātā atbrīvošanas no brīvības atņemšanas iestādes. Ar šādu normatīvo regulējumu tiks panākts, ka papildsods – probācijas uzraudzība – netiek izciests, kamēr notiesātais atrodas brīvības atņemšanas iestādē, kas savukārt nodrošinās notiesātā turpmāko resocializācijas procesu pēc atbrīvošanās no brīvības atņemšanas iestādes. | | | | | |
| 3. | Projekta izstrādē iesaistītās institūcijas un publiskas personas kapitālsabiedrības | | Projektu izstrādāja Tieslietu ministrija sadarbībā ar Ieslodzījuma vietu pārvaldi un Valsts probācijas dienestu. | | | | | |
| 4. | Cita informācija | | Nav. | | | | | |
|  | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | 2018.gada 26.novembrī slēgtā cietuma soda izciešanas režīma vidējā pakāpē sodu izcieta 502notiesātie. 2019.gada 1.jūlijā brīvības atņemšanas iestādēs atradās 2467 notiesātie, tai skaitā 62 uz mūžu notiesātie. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Projekts paredz paplašināt to personu loku, kurām var tikt piemērota elektroniskā uzraudzība, tādējādi arī samazinot brīvības atņemšanas iestādēs esošo personu skaitu. Tāpat projekts veicinās uz mūžu notiesāto resocializāciju, paplašinot viņu iespējas izciest sodu kopējā plūsmā ar citiem notiesātajiem ne tikai slēgtajā, bet arī daļēji slēgtajā cietumā. | | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | | |
| 4. | Atbilstības izmaksu monetārs novērtējums | | Projekts šo jomu neskar. | | | | | |
| 5. | Cita informācija | | Nav. | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | n-gads | | Turpmākie trīs gadi (*euro*) | | | | |
| n+1 | | n+2 | | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru  n+2 gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |  |  |  |  |  |  |  |
| 1.2. valsts speciālais budžets | |  |  |  |  |  |  |  |
| 1.3. pašvaldību budžets | |  |  |  |  |  |  |  |
| 2. Budžeta izdevumi | |  |  |  |  |  |  |  |
| 2.1. valsts pamatbudžets | |  |  |  |  |  |  |  |
| 2.2. valsts speciālais budžets | |  |  |  |  |  |  |  |
| 2.3. pašvaldību budžets | |  |  |  |  |  |  |  |
| 3. Finansiālā ietekme | |  |  |  |  |  |  |  |
| 3.1. valsts pamatbudžets | |  |  |  |  |  |  |  |
| 3.2. speciālais budžets | |  |  |  |  |  |  |  |
| 3.3. pašvaldību budžets | |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | |  |  |  |  |  |  |  |
| 5. Precizēta finansiālā ietekme | |  |  |  |  |  |  |  |
| 5.1. valsts pamatbudžets | |  |  |  |  |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Iekļauj informāciju atbilstoši instrukcijas 44.1 punktam. | | | | | | |
| 8. Cita informācija | | Iekļauj informāciju atbilstoši instrukcijas 53. punktam, kā arī papildu informāciju pēc tiesību akta projekta izstrādātāja ieskatiem. Ja šādas informācijas nav, ieraksta "Nav". | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešami grozījumi Ministru kabineta 2015.gada 30.jūnija noteikumos Nr.345 "Noteikumi par brīvības atņemšanas iestādes izvērtēšanas komisijas sastāvu, darbības kārtību un lēmumu pieņemšanas kritērijiem" un Ministru kabineta 2006.gada 30.maija noteikumos Nr.423 "Brīvības atņemšanas iestādes iekšējās kārtības noteikumi". Tāpat tiks izstrādāts likumprojekts "Grozījumi Apcietinājumā turēšanas kārtības likumā", paredzot tiesības uz videosaziņu vājdzirdīgajiem un nedzirdīgajiem apcietinātajiem. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Eiropas Cilvēka tiesību un pamatbrīvību aizsardzības konvencija, Eiropas Padomes Ministru komitejas 2014.gada 19.februāra Rekomendācija (2014)4 dalībvalstīm par elektronisko uzraudzību, Eiropas Padomes Ministru komitejas 2003.gada 9.oktobra Ieteikums Rec(2003)23 dalībvalstīm par cietuma administrācijas izturēšanos pret uz mūžu ieslodzītajiem un ilgtermiņa ieslodzītajiem. |
| 3. | Cita informācija | Nav. |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Projekts šo jomu neskar. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Eiropas Cilvēka tiesību un pamatbrīvību aizsardzības konvencija, Eiropas Padomes Ministru komitejas 2014.gada 19.februāra Rekomendācija (2014)4 dalībvalstīm par elektronisko uzraudzību, Eiropas Padomes Ministru komitejas 2003.gada 9.oktobrī Ieteikums Rec(2003)23 dalībvalstīm par cietuma administrācijas izturēšanos pret uz mūžu ieslodzītajiem un ilgtermiņa ieslodzītajiem. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā. |
| Eiropas Cilvēka tiesību un pamatbrīvību aizsardzības konvencijas 3.pants paredz spīdzināšanas aizliegumu (nevienu cilvēku nedrīkst spīdzināt vai cietsirdīgi vai pazemojoši ar viņu apieties vai sodīt) | Projekts | Izpildītas pilnībā |
| Eiropas Padomes Ministru komitejas 2014.gada 19.februāra Rekomendāciju (2014)4 dalībvalstīm par elektronisko uzraudzību | Projekts | Izpildītas pilnībā |
| Eiropas Padomes Ministru komitejas 2003.gada 9.oktobrī Ieteikumā Rec(2003)23 dalībvalstīm par cietuma administrācijas izturēšanos pret uz mūžu ieslodzītajiem un ilgtermiņa ieslodzītajiem 7.punkts noteic, ka vērība jāpievērš tam, lai, pamatojoties tikai uz soda veidu, netiktu turēti šķirti uz mūžu ieslodzītie un ilgtermiņa ieslodzītie (nenošķiršanas princips). | Projekts | Izpildītas daļēji  Projekts paredz paplašināt uz mūžu notiesāto iespējas izciest sodu kopā ar pārējiem notiesātajiem kopējā plūsmā ne tikai slēgtajā , bet arī daļēji slēgtajā cietumā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projektu tiks ievietota Tieslietu ministrijas un Valsts kancelejas mājaslapā, lai sabiedrības pārstāvji saskaņā ar [Ministru kabineta 2009.gada 25.augusta noteikumu Nr.970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033) 7.4.1apakšpunktu varētu sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt par to viedokļus, projekts saskaņā ar Ministru kabineta 2009.gada 25.augusta noteikumu Nr.970 "Sabiedrības līdzdalības kārtība attīstības plānošanas procesā" 13.  un 14.punktu tiks ievietots Tieslietu ministrijas un Valsts kancelejas mājaslapā.  Sabiedrības pārstāvji saskaņā ar [Ministru kabineta 2009.gada 25.augusta noteikumu Nr.970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033) 7.4.1apakšpunktu līdz 2019. gada …… varēs sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | Tiks papildināts ar informāciju pēc sabiedrības pārstāvju viedokļu sniegšanas termiņa beigām. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ieslodzījuma vietu pārvalde, Valsts probācijas dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pēc projekta spēkā stāšanās palielināsies to personu loks, kurām varēs tikt piemērota elektroniskā uzraudzība. Jaunu institūciju izveide, likvidēšana vai reorganizācija nav nepieciešama. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Šileikiste 67046125

laura.sileikiste@tm.gov.lv